**รายงานผลการดำเนินการเพื่อส่งเสริมคุณธรรมและความโปร่งใสภายในหน่วยงาน**

**ตามมาตรการส่งเสริมคุณธรรมและความโปร่งใสภายในหน่วยงาน**

**ประจำปีงบประมาณ พ.ศ. 2567**

**องค์การบริหารส่วนตำบลหนองแซง อำเภอบ้านแฮด จังหวัดขอนแก่น**

รายงานผลการดำเนินการตามมาตรการส่งเสริมคุณธรรมและความโปร่งใสภายในหน่วยงานตามที่ได้ดำเนินการวิเคราะห์ผลการประเมิน ITA ขององค์การบริหารส่วนตำบลหนองแซง ประจำปีงบประมาณ พ.ศ.2567 และได้กำหนดมาตรการ/แนวทางในการส่งเสริมคุณธรรมและความโปร่งใสของ องค์การบริหารส่วนตำบลหนองแซง ในปีงบประมาณ พ.ศ.2567 โดยได้มีการดำเนินการขับเคลื่อนมาตรการส่งเสริมคุณธรรมและความโปร่งใสขององค์การบริหารส่วนตำบลหนองแซง ประจำปีงบประมาณ พ.ศ.2567 ดังต่อไปนี้

|  |  |  |  |  |  |
| --- | --- | --- | --- | --- | --- |
| **มาตรการ/แนวทาง** | **วิธีดำเนินการ** | **ผู้รับผิดชอบ** | **ระยะเวลา** | **สรุปผลการดำเนินการ**  **ตามมาตรการ/กิจกรรม** | **ผลลัพธ์หรือความสำเร็จของการดำเนินการ** |
| 1. การป้องกันการทุจริต | 1. จัดทำคู่มือแนวปฏิบัติฯสำหรับเจ้าหน้าที่เกี่ยวกับการประเมินความเสี่ยงการทุจริต  2. ประชาสัมพันธ์คู่มือ หรือแนวทางดังกล่าวให้บุคลากรถือปฏิบัติอย่างเคร่งครัดและกำชับให้ผู้บุคลากรภายในหน่วยงานมีการป้องกันการทุจริต | สำนักปลัด | ปีงบประมาณ พ.ศ.2567 | ดำเนินการจัดทำคู่มือแนวปฏิบัติฯสำหรับเจ้าหน้าที่เกี่ยวกับการประเมินความเสี่ยงการทุจริต | - ลดโอกาสในการเกิดทุจริต  คู่มือดังกล่าวช่วยให้เจ้าหน้าที่สามารถระบุและประเมินความเสี่ยงการทุจริตได้อย่างมีประสิทธิภาพ ทำให้สามารถป้องกันหรือลดโอกาสในการเกิดทุจริตได้  - ลดความเสียหายที่อาจเกิดขึ้นจากการทุจริต หากเกิดทุจริตขึ้น คู่มือดังกล่าวจะช่วยให้เจ้าหน้าที่สามารถกำหนดมาตรการควบคุมความเสี่ยงการทุจริตได้อย่างเหมาะสม ทำให้สามารถลดความเสียหายที่อาจเกิดขึ้นจากการทุจริตได้ |
| 2. มาตรการเปิดเผยข้อมูลสาธารณะ และกำกับติดตามการเผยแพร่ข้อมูลสาธารณะ | 1. กำหนดแนวทาง/มาตรการเพื่อกำกับติดตามหน่วยงานที่เกี่ยวข้องให้เผยแพร่ข้อมูลขององค์การบริหารส่วนตำบลหนองแซง ต่อสาธารณชน โดยพิจารณาให้มีการเผยแพร่ข้อมูลที่เป็นประโยชน์กับสาธารณชนให้เป็นปัจจุบันทางเว็บไซต์ขององค์การปกครองส่วนท้องถิ่นและสื่อออนไลน์รูปแบบอื่นๆและช่องทางที่หลากหลาย  2. กำหนดแนวทาง/มาตรการกำกับติดตามหน่วยงานที่เกี่ยวข้องเผยแพร่ข้อมูลข่าวสารการให้บริการต่างๆ กฎเกณฑ์ข้อกฎหมาย ข้อบังคับ และสถานที่ให้บริการอย่างชัดเจน เพื่อเป็นประโยชน์ต่อประชาชน  3. ติดตามผลการดำเนินการตามมาตรการเปิดเผยข้อมูลสาธารณะและกำกับติดตามการเผยแพร่ข้อมูลสาธารณะขององค์การบริหารส่วนตำบลหนองแซง  4. รายงานผลการเปิดเผยข้อมูลสาธารณะและกำกับติดตามการเผยแพร่ข้อมูลสาธารณะให้ผู้บริหารทราบ | สำนักปลัด | ปีงบประมาณ พ.ศ.2567 | ดำเนินการจัดทำมาตรการเปิดเผยข้อมูลสาธารณะ และกำกับติดตามการเผยแพร่ข้อมูลสาธารณะ | - ระดับการรับรู้ของประชาชนต่อข้อมูลสาธารณะมีเพิ่มขึ้น ประชาชนสามารถเข้าถึงข้อมูลสาธารณะได้มากขึ้นและง่ายขึ้น  - ระดับความโปร่งใสของหน่วยงานภาครัฐมีเพิ่มขึ้น หน่วยงานภาครัฐมีความน่าเชื่อถือและเป็นที่ไว้วางใจของประชาชนมากขึ้น  - ระดับการมีส่วนร่วมของประชาชนในการตรวจสอบการทำงานของหน่วยงานภาครัฐมีเพิ่มขึ้น ประชาชนสามารถมีส่วนร่วมในการติดตามและตรวจสอบการทำงานของหน่วยงานภาครัฐได้มากขึ้น |

|  |  |  |  |  |  |
| --- | --- | --- | --- | --- | --- |
| **มาตรการ/แนวทาง** | **วิธีดำเนินการ** | **ผู้รับผิดชอบ** | **ระยะเวลา** | **สรุปผลการดำเนินการ**  **ตามมาตรการ/กิจกรรม** | **ผลลัพธ์หรือความสำเร็จของการดำเนินการ** |
| 3. มาตรการการใช้ทรัพย์สินของทางราชการ | 1. จัดทำคู่มือแนวทางปฏิบัติการใช้ทรัพย์สินของทางราชการซึ่งระบุขั้นตอนและแนวทางในการขอยืมทรัพย์สินของทางราชการตามประเภทงานด้านต่าง ๆ  2. ประชาสัมพันธ์คู่มือ หรือแนวทางดังกล่าวให้บุคลากรถือปฏิบัติอย่างเคร่งครัดและกำชับให้ผู้บุคลากรภายในหน่วยงานมีการขออนุญาตในการยืมทรัพย์สินอย่างถูกต้อง | สำนักปลัด | ตุลาคม พ.ศ.2566 - กันยายน พ.ศ.2567 | จัดทำคู่มือแนวทางปฏิบัติการใช้ทรัพย์สินของทางราชการ | - สร้างความเข้าใจที่ถูกต้องเกี่ยวกับการใช้ทรัพย์สินของทางราชการ คู่มือนี้กำหนดหลักเกณฑ์และแนวทางการใช้ทรัพย์สินของทางราชการอย่างครบถ้วนและชัดเจนครอบคลุมทรัพย์สินทุกประเภท ตั้งแต่อาคารยานพาหนะ อุปกรณ์สำนักงานไปจนถึงวัสดุสิ้นเปลือง ช่วยให้เจ้าหน้าที่และประชาชนทั่วไปเข้าใจถึงสิทธิและหน้าที่ในการใช้ทรัพย์สินของทางราชการได้อย่างถูกต้อง  - ลดปัญหาการสูญหายและชำรุดเสียหายของทรัพย์สินของทางราชการ คู่มือนี้กำหนดหลักเกณฑ์การยืมใช้ทรัพย์สินของทางราชการอย่างเคร่งครัดต้องมีการจัดทำเอกสารหลักฐานการยืมใช้ ระบุระยะเวลาการยืมใช้ และกำหนดให้ผู้ยืมรับผิดชอบความเสียหายที่เกิดขึ้น หากทรัพย์สินสูญหายหรือชำรุดเสียหาย ผู้ยืมจะต้องชดใช้ค่าเสียหายให้เต็มจำนวน ช่วยลดปัญหาการสูญหายและชำรุดเสียหายของทรัพย์สินของทางราชการได้อย่างมีประสิทธิภาพ  -ส่งเสริมให้เกิดการใช้ทรัพย์สินของทางราชการอย่างประหยัดและคุ้มค่า คู่มือนี้กำหนดหลักเกณฑ์การใช้ทรัพย์สินของทางราชการอย่างประหยัดและคุ้มค่า เช่น การใช้ทรัพย์สินของทางราชการเฉพาะในงานราชการเท่านั้น ไม่นำกับไปใช้เป็นการส่วนตัว |
| 4. นโยบายไม่รับของขวัญหรือของกำนัลจากการปฏิบัติหน้าที่  (No Gift Policy) | 1. องค์การบริหารส่วนตำบลหนองแซง มีการประกาศนโยบายไม่รับของขวัญหรือของกำนัล จากการปฏิบัติหน้าที่  (No Gift Policy) | สำนักปลัด | ธันวาคม พ.ศ.2566 -  กันยายน  พ.ศ. 2567 | ประการนโยบายไม่รับของขวัญหรือของกำนัล จากการปฏิบัติหน้าที่ (No Gift Policy) | คณะผู้บริหาร พนักงานเจ้าหน้าที่ปฏิบัติตามนโยบายไม่รับของขวัญหรือของกำนัลจากการปฏิบัติหน้าที่ (No Gift Policy) |